જો કે દેશની સરકારને ISI સાથે સરખાવીને કેજરીવાલ પોતે કેટલા બેજવાબદાર નેતા છે એ ફરીથી સાબિત કરી દીધું છે. હજી થોડા દિવસ સુધી એવી ફીલિંગ આવી રહી હતી કે કેજરીવાલ છેવટે એ સમજી શક્યા છે કે મોદીની રોજીંદી નિંદા કરવાને બદલે શાસન પર ધ્યાન આપવામાં આવશે તો જ લોકો તેમને સીરીયસલી લેશે અને આથી જ તેઓ સુધરી ગયા છે અને પોતાનું કામ કરી રહ્યા છે. તો કેજરીવાલે દિલ્હી રાજ્યમાં શિક્ષણક્ષેત્રે કરેલા જબરદસ્ત સુધારાની મિત્રસમાન કિન્નર આચાર્યની ફેસબુક પોસ્ટ વાંચીને પણ આનંદ થયો હતો કે ચાલો, એટલીસ્ટ દેશની રાજધાનીમાં તો બાળકોને શિક્ષણમાં સુધારાનો લાભ મળશે? પણ માત્ર ત્રણ જ દિવસમાં કેજરીવાલે ખુદે આ આનંદ ઝુંટવી લીધો.